da en en en fr de da id da sv da da da nb da da da da da nb da da da da en da nl da en fr en en en en en et en en
Bobby Malik fik mindelserne fra 2008 til at blegne - Svanholm Cricketklub
Onsdag d. 2. juli 2014 kl. 21:45 af Henrik Pfaff
Vores andethold kan oversomre på 1. pladsen i 1. division og ville således være godt placeret, hvis det kunne rykke op, men det kan det altså ikke, så vi kan under alle omstændigheder glæde os over, at vi også har et 2. hold i denne række næste år, som formentlig vindes af AB, der er to turneringspoints efter os med et meget nemt slutprogram
Det skete efter en dobbelttur til Jylland, hvor kampen i Kolding var mere ophidsende end den efterfølgende i Skanderborg.
Vi var først til gærdet og havde mistet 6 gærder for 117 – sådan set ikke særlig godt på den lille bane - men så tog Bobby Malik fat og sammen med Shakil Ahmed lavede 86 for det syvende gærde.
Bobby Malik som gærdestjerne i Kolding
Dermed faldt den svanholmske gærderekord på 84 point, som blev sat i 1972 mellem Søren Nissen og Michael Petersson mod Sorø II. Søren Nissen er blevet korrigeret for sine udtalelser om, hvor den bedrift fandt sted. Det skete nemlig på Brøndbyøster Skole, der i størrelse mindede om Kolding, så evt. brok fra hans side om at Peterssons/Nissens gærdestand var mere værd end Maliks/Shakils kan han godt glemme
Selv efter Shakils fald fortsatte Malik med at smække point samme. Han nærmede sig sit century og havde 97, men ingen ville fortælle ham, at han var så tæt for ikke at give ham nerver. Det var nok dumt for han faldt på en slasket drive i den 49. over som sidste mand. Hvis det havde været hans første century havde ærgrelsen nok været større. Bobby lavede 68 i vore hjemmekamp mod Kolding, så det er et hold, han kan lide at spille mod. Der var en masse, der scorede omkring de 20, bedst Bilal Khan og Sahadat Riaz med hver et kvart century.
262 var en god total men Koldings bane er lille og lynhurtig, så gengangerne fra den berømmelige kamp d 8. juni 2008 i Kolding følte sig ikke spor på sikker grund. Her startede Kolding med 389/9 og vi endte med 382 og røg ud i sidste over, da Wajid blev løbet ud med tre bolde tilbage. Hassan Rashid lavede dengang 97, Shafqat Riaz 86 og Zameer Khan 57. Vi skal lige have med fra den kamp, at Jacob Iqbal kastede en over, der kostede 34 (det må næsten være negativ svanholm-rekord) og vi leverede i alt 94 ekstra !!!!!
Så da Kolding havde 53 uden gærdefald begyndte anfører Shafqat at have det ubehageligt. Men Sahadat fik hul og så faldt Koldings regelmæssigt og de var ude for 145.
Bobby Maliks stjernestatus voksede, da han endte med 4 gærder for 17, Sahadat Riaz 3/34.
Bobby Malik som kastestjerne i Kolding
Waqas Yasin – havde en krævende weekend. Her får han et gærde i Kolding
Om ikke andet, så er Skanderborgs andethold det tungeste i divisionen – skal vi kalde det omfangsrige – og efter sigende svarer deres tyngde til omfanget af deres sledging, hvor de var godt hjulpet af de to tilbagevendte landsholdsspillere Kamran Mahmood og Anders Bülov, der skulle have afløb for deres frustrationer over landsholdets fortsatte 4. divisionsstatus.
Skanderborg nåede 147 for alle, hvilket var mere end de burde have haft, når man så på deres kvaliteter. Waqas Ali fik lov at kaste alle sine 10 overs (2/28). Så ville han gå ud med sit “dårlige” ben (vi kan vist også kalde det utrænethed) men efter protest fik han ikke lov til det. Det bliver på DCF’s side kaldt snyd, da han bagefter gik ind og åbnede. Shakil Ahmeds spinnere endte at være bedst med 3 gærder for 19.
Vi fik en god start med anfører Shafqat Riaz og Waqas Ali.- Da Skanderborg gik over til slow kasterne havde vi 102. Til gengæld røg begge åbnere. Shafqat Riaz grebet ud for 55 og Waqas Ali kastet ud for 35.
Vi passerede for to gærder.
Man skal være højere end Shafqat for at nå det korte stads, der serveres i Skanderborg
Shafqat Riaz en sekser
Svanholm II........... 9kampe 14 point
AB......................8 kampe 12 point
Esbjerg ...............8 kampe 10 point
Albertslund...........8 kampe 10 point
Kolding..............10 kampe  10 point
KB II...................7 kampe   8 point
Skanderborg II.......9 kampe   4 point
Taastrup..............9 kampe   0 point